Minkowski er kjent for å ha skapt og utviklet geometri av tall, og for å bruke forskjellige geometriske metoder for å løse vanskelige matematiske problemer innen emner som tallteori, matematisk fysikk og spesiell relativitetsteori. Han viste hvordan Lorentz-transformasjonen kunne beskrives som hyperbolske rotasjoner i et firedimensjonalt Minkowski-rom som forener tid og rom. Minkowski ga et viktig bidrag til relativitetsteoriens matematiske grunnlag og han var Einsteins lærer ved ETH Zürich. Minkowski skal ha blitt overrasket at den tilsynelatende dovne studenten frembragte en revolusjonerende teori.